Vlasovec psí

Vlasovec psí () je druh parazita z rodu dirofilária. Spôsobuje dirofilariózu.

Dospelý vlasovec psí dorastá do značnej dĺžky (samica až do 30 cm, samec do 20 cm). Dospelé jedince parazitujú v pľúcach, srdci, dutých žilách, očiach a v centrálnom nervovom systéme.

Samica kladie priamo do krvného obehu drobné larvy - mikrofilárie (0,3 mm), ktoré potom cirkulujú v tele. Koncentrácia mikrofilárií v krvi periodicky kolíše: väčšia je na jar, v lete a večer medzi 18:00 a 22:00 hod.). Vlasovec psí sa dožíva až 7 rokov.

Do krvného obehu hostiteľa (pes domáci, mačka domáca, dobytok, zver, človek) sa vlasovec psí dostane cez medzihostiteľa - komára, prípadne transplacentárnou cestou (z matky na plod).

Parazity
Vlasovce